*Նախագիծ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

**\_\_\_ \_\_\_\_\_\_\_\_\_\_\_\_\_ 2019 թվական N \_\_\_\_ -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N1515-Ն ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՄԱՐՏԻ 21-Ի ԹԻՎ 272-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Հայաստանի Հանրապետության բյուջետային համակարգի մասին» օրենքի 23-րդ հոդվածի 3-րդ մասով` **Կառավարությունը** ***որոշում է.***

1. «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքի N 1 հավելվածի N 2 աղյուսակում կատարել վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման մեջ կատարել փոփոխություններ ` համաձայն NN 1, 2 ,3 և 4 հավելվածների:
2. Հայաստանի Հանրապետության 2019 թվականի մարտի 21-ի թիվ 272-Ն որոշման N 3 հավելվածում կատարել փոփոխություններ` համաձայն հավելված 5-ի:

**ՀԻՄՆԱՎՈՐՈՒՄ**

**ՀՀ կառավարության «ՀՀ 2019 թվականի պետական բյուջեում վերաբաշխում, ՀՀ կառավարության 2018 թվականի դեկտեմբերի 27-ի N 1515-Ն և ՀՀ կառավարության 2019 թվականի մարտի 21-ի թիվ 272-Ն որոշման մեջ փոփոխություններ կատարելու մասին» որոշման ընդունման**

Որոշման նախագծի ընդունումը բխում է ՀՀ կառավարության 2019 թվականի մարտի 29-ի N 305 - Ա որոշման պահանջներից, որով նախատեսվում է լուծարել <<Հայաստանի ավտոմոբիլային ճանապարհների տնօրինություն>> ՊՈԱԿ-ը: Նկատի ունենալով, որ լուծարման գործընթացի համար սահմանված է երկամսյա ժամկետ, կազմակերպության աշխատողների վերջնահաշվարկը, արձակման նպաստը առաջին կիսամյակում վճարելու համար անհրաժեշտություն է առաջացել կատարել վերաբաշխում` կազմակերպության պահպանման ծախսերով նախատեսված 76,150.0 հազար դրամը` ներառյալ 12,589,4 հազար դրամ ԱԱՀ-ն` չորրորդ եռամսյակից առաջին կիսամյակ տեղափոխելու համար:

Հաշվի առնելով ՀՀ պետական բյուջեի համաչափության պահպանումը, առաջարկվում է 76,150,0 հազար դրամը հատկացնել <<Պետական նշանակության ավտոճանապարհների հիմնանորոգում>> ծրագրից, չորրորդ եռամսյակում նույնչափով պակասեցնելով <<Հայաստանի ավտոմոբիլային ճանապարհների տնօրինություն>> ՊՈԱԿ-ի պահպանման ծախսերը և այն ուղղելով <<Պետական նշանակության ավտոճանապարհների հիմնանորոգում>> ծրագրին:

Միաժամանակ ՀՀ կառավարության 2019 թվականի մարտի 21-ի թիվ 272-Ն որոշման 3-րդ հավելվածում առկա է վրիպակ, որն առաջարկվում է շտկել հիշյալ որոշման նախագծով առաջարկվող փոփոխությունների միջոցով:

Մասնավորապես, Տրանսպորտային օբյեկտների հիմնանորոգում ծրագրով Մ-3, Մարգարա-Վանաձոր-Տաշիր-Վրաստանի սահման կմ83+850 հատվածում կամրջի վերանորոգում հատվածում ինն ամսում նախատեսված է 60,960.0 հազար դրամ, իսկ տարեկանով` 21,395.1 հազար դրամ, իսկ Մ- 4, Երևան-Սևան-Իջևան-Ադրբեջանի սահման կմ 103+100 հատվածի վթարված կամրջի վերականգնում (քաղաք Դիլիջան) օբյեկտի համար 1-ին կիսամյակում և ինն ամսում նախատեսված է 27,432.0 հազար դրամ` տարեկանով 24,582.8 հազար դրամ: Ուստի նախագծով առաջարկվում է կատարել փոփոխություններ` նշված տարբերությունների մասով ավելացնելով Հ-6, Հ-2-Եղվարդի տր. հանգույց-Մ-1 վթարային տր. Հանգույցի հիմնանորոգում օբյեկտի առաջին կիսամյակում նախատեսված հատկացումները 2,849,2 հազար դրամի չափով, իսկ ինն ամսում` 42,414,1 հազար դրամի չափով: Նշված շտկումները ՀՀ պետական բյուջեում այլ փոփոխությունների և լրացուցիչ ծախսերի անհրաժեշտություն չեն առաջացնում: